text: Doktorun tədqiqat mənbələrinə istinadən qeyd etdiyi bu nüanslardan yola çıxıb və bizdə mövcud  etnopsixoloji faktorlardan fərdiyyətçiliyi nəzərə alaraq demək olar ki, sağlamlıq sahəsində multidisiplinar işin olmamağı da emosianal yanma və məmnuniyyətsizliyə səbəb olan faktordur. Mənsub olduğum ixtisasdan nümunə gətirəcək olsam, hazırda Ümumdünya Səhiyyə Təşkilatının açıqlamasına görə dünya əhalisinin 1/8 hissəsi müxtəlif psixoloji narahatlıqlardan əziyyət çəkir. Bu təxminən bir milyarda yaxın insan deməkdir ki, bu narahatlıqlar içərisində unipolar depressiya+təşviş pozuntuları (PTSP bu siyahıya aid deyil 2013-dən) bu sayın altı yüz milyonunu təşkil edir. Bu problemlərlə psixoloqa müraciət edən şəxsə bizim diaqnoz təyin etmək səlahiyyətimiz yoxdur, bunu həkim-psixiatr təyin etməlidir və bunun orqanik, məsələn endokrin mənşəli psixoloji narahatlıq olub, olmadığını dəyərləndirmək, ən azı müayinə üçün belə olsa endokrinoloqa yönləndirmək lazımdır. Beləcə mütəxəssislər həm qeyri-tibb sahəsindən adətən görə bilmədikləri dəyər ilə bağlı tələbatı öz sahələrindən olan mütəxəssislər tərəfindən görə bilər, təkcə müalicəyə deyil, müayinəyə də vaxt ayıra bilər, sosial münasibətlər aspekdən çevrə genişləndirə bilərlər. Plastik cərrahi müdaxiləyə qaldıqda, burada neçə mütəxəssis bunun həqiqətən bir tələbat ya da Bədən Dismorfik Pozuntusu olmağı ilə maraqlanır? Bu da bir tibbi ustalıq sahəsini ön plana çıxararkən, digərinin sahəsini görməzdən gəlməyə səbəb ola bilir.